El burjassoter Enrique Oliver rep tres nominacions per als Premis Goya de Fotografia
2025-07-24

Enrique Oliver Tortosa torna a demostrar que és un dels millors fotògrafs de bodes a nivell nacional i internacional. Ho testifiquen la tres nominacions que ha aconseguit dins dels prestigiosos Premis Goya de Fotografia a Aragó: retrat, noces i post noces. Amb una trajectòria de 39 anys que l’ha consolidat com un referent indiscutible en l’art fotogràfic, Enrique ha deixat una petjada inesborrable en el món de la fotografia de bodes, creant un estil propi i únic que ha inspirat a generacions de professionals.

La seua habilitat per a capturar la màgia de cada moment, que li ha portat a mostrar el seu art en els racons més destacats del món, li ha valgut més de 500 premis internacionals en categories com a bodes, retrats i paisatges. A més, Enrique Oliver Tortosa és l’únic fotògraf a Europa que ostenta el títol de Gran Màster, un reconeixement atorgat a Las Vegas que certifica la seua excel·lència i lideratge en el sector.

“Ser nominat als Premis Goya de Fotografia és un honor que celebre amb gran emoció. El meu objectiu sempre ha sigut transformar moments únics en imatges eternes, i aquesta nominació és un reconeixement a eixa passió”, tal com ha assenyalat Enrique, en el moment de conéixer les seues nominacions.

Enrique ha redefinit la fotografia de bodes, marcant tendència amb la seua capacitat de capturar l’essència de cada parella i l’emoció de cada instant. El seu estil combina una tècnica impecable amb una sensibilitat artística que el diferencia en un sector competitiu.

Les tres obres nominades en els Premis Goya de Fotografia són un reflex de la seua dedicació i el seu compromís amb l’excel·lència. Cada imatge conta una història, una fusió de llum, composició i emoció que ha captivat als jurats i al públic a tot el món.

Amb la seua nominació, el genial fotògraf no sols representa a Burjassot, sinó que també porta el nom de la Comunitat Valenciana a allò més alt del panorama fotogràfic nacional i internacional. La seua trajectòria i assoliments el converteixen en un ambaixador del talent valencià en el món.

La cerimònia dels Premis Goya de Fotografia, un dels esdeveniments més esperats del sector, se celebrarà el pròxim 1 de febrer a Saragossa i reunirà els millors fotògrafs d’Espanya. Enrique es posiciona com un dels grans protagonistes, reafirmant el seu estatus com un referent de la fotografia contemporània.

Amb quasi quatre dècades dedicades a la fotografia, Enrique Oliver Tortosa ha portat el seu art als escenaris més prestigiosos del món. La seua passió, tècnica i visió creativa l’han convertit en un dels fotògrafs més premiats i respectats a escala mundial. Des de Burjassot, continua marcant la diferència i deixant un llegat que inspira a fotògrafs de tot el món.